Ingesluit by hierdie toer is drie nagte se verblyf by Namaqua Lodge, vervoer, ’n geregistreerde toergids en toegangsfooie. As jy in hierdie toer belangstel, kontak ons gerus vir beskikbare datums.
Ons bied ook toere na Namibië, toere ideaal vir fotograwe, óf jy kan jou eie pasgemaakte toer saamstel.
Ons wys toergangers alles wat die streek uniek maak, nie net die blomme nie, maar ook die talle besienswaardighede.
Die Spies-familie kom al ’n lang pad in die toerbedryf. Die onderneming is in 1985 gestig en dit is reeds die derde geslag van dié familie in die toerisme-bedryf.
Hulle ken die omgewing soos die palm van hul hand en neem toergangers na besonderse plekke waarvan net hulle weet.